Georg Baselitz
Georg Baselitz (* 23. januara 1938 w Němskich Pazlicach jako Hans-Georg Kern) je němski moler, sochar a grafikar a jedyn z najwuznamnišich němskich wuměłcow přitomnosće. Znatosć docpě w 1960tych lětach z neoekspresionistiskimi mólbami a wot 1969 wosebje dla „na hłowje stejacych“ wobrazow
Žiwjenje[wobdźěłać | žórłowy tekst wobdźěłać]
Po dźěćatstwje, šuli a maturje w hornjołužiskej domiznje studowaše wot 1956 molerstwo při wysokej šuli za tworjace wuměłstwa w Berlinje-Weißensee pola profesorow Herberta Behrensa-Hangelera a Waltera Womacki. Hižo po dwěmaj semestromaj bu dla „towaršnostnopolitiskeje njezrałosće“ ze šule wupokazany. Wot 1957 pokročowaše tohodla swój studij při zapadoberlinskej wysokej šuli pola profesora Triera a lěto pozdźišo přesydli do zapada. 1961 přiwza wuměłske mjeno Baselitz po łužiskej ródnej wsy.
Wot lěta 2013 bydli z mandźelskej w awstriskim Solnohrodźe a dósta 2015 za swoje zasłužby awstriske staćanstwo.
Wučba[wobdźěłać | žórłowy tekst wobdźěłać]
Baselitz powoła so w lěće 1977 za profesora na Statnu akademiju za tworjace wuměłstwa w Karlsruhe, hdźež hač do lěta 1983 wuwučowaše. Wot 1983 do 1988 a znowa wot 1992 do 2003 měješe profesuru při Wysokej šuli wuměłstwow w Berlinje.
Wotkazy[wobdźěłać | žórłowy tekst wobdźěłać]
- Georg Baselitz – Literatura w katalogu Němskeje narodneje biblioteki (němsce)
- Biografija w datowej bance IFA
knc_Latn szl_Latn hrv_Latn szl_Latn szl_Latn pol_Latn szl_Latn pol_Latn szl_Latn pol_Latn